ԿԳ նախարարը կողմնակից է, որ շրջանավարտների մի մասը գնա աշխատելու. այսօրվա դրությամբ հանրապետության շրջաններում ուսուցիչների թափուր տեղեր կան։ Ցանկության դեպքում կարելի է նաև հետբուհական ուսումը զուգակցել աշխատանքի հետ, իհարկե, եթե ծանրաբեռնվածության խնդիր չլինի։ Բոլոր դեպքերում, համակարգի ղեկավարը խորհուրդ է տալիս իզուր ժամանակ չվատնել։ <<Կրթական յուրաքանչյուր աստիճան ունի իր դերն ու նշանակությունը,- ասաց նախարարը։- Մագիստրատուրան հետազոտական, գիտական աշխատանքներով զբաղվելու հնարավորություն է ստեղծում։ Եթե դուք նպատակադրվել եք սովորել այդ համակարգում՝ ուրեմն սովորեք այնպես, որպեսզի հետագայում դա ձեզ համար օգտակար լինի, և կարողանաք ձեռք բերած գիտելիքները կիրառել աշխատանքում։ Ասինքն՝ որպեսզի կրթական այդ աստիճանը ձևական բնույթ չկրի>>։